b"\n_START_ARTICLE_\nMord uden gr\xc3\xa6nser\n_START_SECTION_\nHandling og hovedpersoner\n_START_PARAGRAPH_\nEfterforskeren Harald Bj\xc3\xb8rn er i Schweiz og nyder sin ferie sammen med sin gravide hustru men bliver afbrudt af et opkald fra Europol. Tre kvinder er blevet dr\xc3\xa6bt i tre forskellige lande; Danmark, Tyskland og Belgien. Det f\xc3\xb8rste mord er fundet sted en torsdag i Tyskland, derefter fredagen efter i Belgien og til sidst l\xc3\xb8rdag i Danmark. Kvinderne er alle prostituerede, og de er alle blevet i skudt i venstre \xc3\xb8je og derudover f\xc3\xa5et en finger sk\xc3\xa5ret af. Sammen med den tyske efterforsker Jackie Mueller og den belgiske efterforsker Alicia Verbeek, st\xc3\xa5r Harald i spidsen for denne efterforskning, der senere viser sig at v\xc3\xa6re langt mere kompliceret, end de i f\xc3\xb8rste omgang havde troet. _NEWLINE__NEWLINE_I jagten p\xc3\xa5 at finde morderen p\xc3\xa5 de tre kvinder, finder de tre efterforskere ud af, at kvinderne har en relation til hinanden. Seks \xc3\xa5r tidligere blev deres f\xc3\xa6lles veninde Armande Claes dr\xc3\xa6bt, og hendes k\xc3\xa6reste Jean-Louis bliver sigtet for drabet. Dog har Jean-Louis nu seks \xc3\xa5r senere filmet de tre kvinder, der fort\xc3\xa6ller, at det var Marius Loukauskis, der dr\xc3\xa6bte Armande. Jean-Louis, der har kr\xc3\xa6ft og derfor ikke har lang tid tilbage at leve i, er opsat p\xc3\xa5 at rense sit navn og v\xc3\xa6lger derfor at afslutte sin bog, som han startede p\xc3\xa5, da han blev anholdt for mordet p\xc3\xa5 Armande. Denne bog afsl\xc3\xb8rer, at Marius Louskauskis er en stor del af organiseret menneskehandel, hvor prostitution blot er en lille del af det. _NEWLINE__NEWLINE_Samtidig med at de tre efterforskere Harald, Jackie og Alicia fors\xc3\xb8ger at opklare sagen, m\xc3\xa5 de hver i s\xc3\xa6r se deres fortr\xc3\xa6ngte sider i \xc3\xb8jnene. Harald og Jackie har en fortid sammen, da de for syv \xc3\xa5r siden havde en aff\xc3\xa6re, hvor Jackie stadig var gift. Dette p\xc3\xa5virker deres liv p\xc3\xa5 hjemmefronten, og de m\xc3\xa5 hver i s\xc3\xa6r k\xc3\xa6mpe for at redde deres \xc3\xa6gteskab. Samtidig g\xc3\xa5r Alicia og k\xc3\xa6mper med at tage sig af sin alkoholiserede mor og sin lilles\xc3\xb8ster, der arbejder som prostitueret.\n_START_SECTION_\nHvem er morderen?\n_START_PARAGRAPH_\nI de otte afsnit bliver der beg\xc3\xa5et flere mord og forbrydelser, og de bliver ikke beg\xc3\xa5et af samme person. Til at starte med er man sikker p\xc3\xa5, at Jean-Louis har dr\xc3\xa6bt de tre kvinder, da man i starten af f\xc3\xb8rste afsnit kan se ham bes\xc3\xb8ge de tre kvinder. Fokusset bliver dog hurtigt flyttet over p\xc3\xa5 Marius Louskauskis, efter de tre piger har sagt, at han har dr\xc3\xa6bt Armande, og hun blev dr\xc3\xa6bt p\xc3\xa5 samme m\xc3\xa5de som de tre andre; et skud i venstre \xc3\xb8je og en afsk\xc3\xa5ren finger. _NEWLINE_Dog finder man senere ud af, at det er Louskauskis' ekskone Dahlia der har hyret forskellige personer til at dr\xc3\xa6be dem, da hun ser en mulighed for at tage en del af formuen, som Louskauskis har. Dahlia ender dog med selv at blive dr\xc3\xa6bt, men handlingen slutter dog ikke her. _NEWLINE_Menneskehandlen er meget st\xc3\xb8rre, end efterforskerne havde regnet med. Jean-Louis har fundet utallige mennesker der er blevet k\xc3\xb8bt til at v\xc3\xa6re henholdsvis slaver, prostituerede, lejemordere o.s.v., og det er Marius Louskauskis, der st\xc3\xa5r bag en stor del af det. De tre efterforskere f\xc3\xa5r dog fanget Louskauskis til sidst og med hj\xc3\xa6lp fra Jean-Louis' udgivelse af sin bog f\xc3\xa5r Harald, Jackie og Alicia sl\xc3\xa5et ned p\xc3\xa5 slavehandelen.\n_START_SECTION_\nModtagelse\n_START_PARAGRAPH_\nMord Uden Gr\xc3\xa6nser er blevet modtaget p\xc3\xa5 forskellige m\xc3\xa5der fra seerne. Efter pr\xc3\xa6mieren skrev Billed Bladet, at det f\xc3\xb8rste afsnit af serien havde et seertal p\xc3\xa5 1,4 millioner if\xc3\xb8lge Gallup. _NEWLINE_Da serien foreg\xc3\xa5r i mange lande i Europa, er den ogs\xc3\xa5 udgivet i mange lande udover Danmark: Schweiz, \xc3\x98strig, Tyskland, Sverige, Holland, Frankrig og Belgien Anmeldelserne fra seerne p\xc3\xa5 Internet Movie Database (IMDb) er dog meget forskellige. Der er b\xc3\xa5de positive og negative anmeldelser, men ud fra IMBb's ratings kan man se, at der er flere, der har taget har taget positivt imod serien, da den har 6,9 ud af 10 stjerner\n_START_SECTION_\nMedvirkende (udvalg)\n_START_PARAGRAPH_\nLars Mikkelsen: Harald Bj\xc3\xb8rn (8 afsnit)_NEWLINE_Jasmin Gerat: Jackie Mueller (8 afsnit)_NEWLINE_Veerle Baetens: Alicia Verbeeck (8 afsnit)_NEWLINE_Nicholas Ofczarek: Marius Loukauskis (8 afsnit)_NEWLINE_Carlos Leal: Jean-Louis Poquelin (8 afsnit)_NEWLINE_Ida Engvoll: Kit Ekdal (8 afsnit)_NEWLINE_Koen De Bouw: Frank Aers (8 afsnit)_NEWLINE_Miriam Stein: Natascha Stark (8 afsnit)_NEWLINE_Hilde Van MIeghem: St\xc3\xa9phane Pernel (8 afsnit)_NEWLINE_Alexandra Rapaport: Liv Eriksen (8 afsnit)_NEWLINE_Filip Peeters: Bruno Koopmann (8 afsnitt_NEWLINE_Marc Benjamin: Max Ritter (8 afsnit)_NEWLINE_Jella Haase: Bianca Loukauskis (8 afsnit)_NEWLINE_Sunnyi Melles: Iris Gabler (8 afsnit)_NEWLINE_Andreas Pietschmann: Elias Mueller (8 afsnit)_NEWLINE_Andr\xc3\xa9 Hennicke: Rainer Stark (8 afsnit)_NEWLINE_Ole Boisen: Finn Moesgaard (8 afsnit)_NEWLINE_Nadeshda Brennicke: Dahlia Loukauskis (8 afsnit)_NEWLINE_Lisbeth Wulff: Else H\xc3\xb8jby (8 afsnit)_NEWLINE_Natalia Rudziewicz: Maria Gabler (8 afsnit)_NEWLINE_Vilija Zebrauskiene: Rita Orlova (7 afsnit)_NEWLINE_Mathilde Fiedler: Lili Mueller (6 afsnit)_NEWLINE_Celia Birkholz: Lea Mueller (6 afsnit)_NEWLINE_Kristina Korsholm: Sugarsweet (5 afsnit)_NEWLINE_Carla Rosenmeier: Audra Alomis (5 afsnit)_NEWLINE_Sebastian Gr\xc3\xbcnewald: Septimus (5 afsnit)_NEWLINE_Line Pillet: Fifi Verbeeck (4 afsnit)_NEWLINE_Marijke Pinoy: Justine Verbeeck (4 afsnit)_NEWLINE_Milton Welsh: Theo Janke (4 afsnit)_NEWLINE_Vaida Butyte: Vaida Alomis (4 afsnit)_NEWLINE_Simonetta Solder: Gabriella Vinci (2 afsnit)_NEWLINE_Zana Gonciar: Greta Orlova (2 afsnit)"